
Oksitaani 



Tähän artikkeliin tai osioon ei ole merkitty lähteitä, joten tiedot kannattaa tarkistaa 
muista tietolähteistä. 

Voit lisätä artikkeliin tarkistettavissa olevia lähteitä ja merkitä ne ohjeen mukaan. 


Oksitaani (occitan tai lenga d’öc) on kuuteen päämurteeseen jakautunut romaaninen kieli, jota 
puhutaan pääasiassa Ranskassa, Italiassa ja Espanjassa . Kielen nimi tulee myöntöilmausta 
kyllä tarkoittavasta sanasta dc. Romaanisista pääkielistä oksitaania lähimpänä on katalaani. 
Oksitaani on rikas kieli varsinkin maaseutuun ja luontoon liittyvässä sanastossa. 

Oksitaani 

Oma nimi 

occitan, lenga d’öc 

Tiedot 

Alue 

Etelä-Ranska, Aranin laakso 


Espanjassa, Piemonten 
maakunta Italiassa 

Virallinen 

kieli 

ei virallisena kielenä 

Puhujia 

2-7 miljoonaa 

Kirjaimisto 

latinalainen 

Kielenhuolto Associacion de Prefiguracion de 

l'Entitat de Regulacion de la 

Lenga Occitana^ 

Kielitieteellinen luokitus 

Kielikunta 

indoeurooppalaiset kielet 

Kieliryhmä 

romaaniset kielet 

Kielikoodit 

ISO 639-1 

oc 

ISO 639-2 

oci 

ISO 639-3 

oci (http://www-01.sil.org/iso639- 


3/documentation.asp?id=oci) 


Ohje 


Johdanto 


On kiistanalaista, onko lainkaan olemassa yhtä ainoaa oksitaanin kieltä vai pitäisikö tiettyjä murteita kuten gascon pitää omina kielinään. Toisaalta 
muun muassa Nykysuomen sanakirjan sivistyssanakirjassa vuodelta 1977 oksitaani määriteltiin vielä provensaalin etelämurteeksi. 

Oksitaanin nimiä 


Oksitaania nimitetään joskus virheellisesti provensaaliksi, joka kuitenkin on vain yksi oksitaanin murteista. Vuosisatojen kuluessa oksitaanilla on 
ollut liuta nimiä: lenga romana, roman, limousin, raimondin, gascon, catalan, provengal, lingua occitana, occitanique ja occitanien. 

Ranskan kielen termiä patois on käytetty oksitaanin yhteydessä, joskus jopa puhujien itsensä käyttämänä. Tämä vähättelevä nimitys merkitsee 
valtakielen vaikeasti ymmärrettävää murretta, jota puhuu maaseutuväestö, jonka nähdään olevan alemmalla kulttuuritasolla. Koska oksitaani 
kuitenkin on ranskan rinnalla latinasta kehittynyt oma kielensä, tämä merkitys on virheellinen. Tämä painostava asenne, jonka tarkoituksena on 
ollut hylkiä oksitaania ja vahvistaa ranskan kielen asemaa, on kuitenkin onnistunut vaikuttamaan oksitaanin puhujiin, jotka ovat alkaneet ajatella 
puhuvansa vain "huonoa ranskaa”. 


Puhuma-alue 


Oksitaanin puhuma-alueista käytetään joissakin yhteyksissä yhteisnimitystä Oksitania. 

(nimet lähinnä Ranskan alueita, regions) 

■ Akvitania: lukuun ottamatta baskialuetta Espanjan rajaa lähestyttäessä sekä tiettyjä osia 
Girondesta 

■ Auvergne 

■ Centre: jonkin verran aivan alueen etelärajalla. 

■ Limousin 

■ Oksitania: katalaan in kielistä Pyrenees-Orientalesin aluetta lukuun ottamatta 

■ Piemonte Italiassa: muutamat korkealla sijaitsevat laaksot, muuten pääkielinä italia ja 
piemonten murre. 

■ Poitou-Charentes: oksitaanin käyttö vähentynyt, ranskan lisääntynyt. 

■ Provence-Alpit-Riviera 

■ Rhöne-Alpes: alueen eteläosa selkeästi oksitaaninkielistä, Lyonin alue ranskankielistynyt. 

■ Vai d’Aran Espanjassa: aivan Ranskan rajalla Pyreneiden vuoriston suojissa. 

Kielioppia 


Aakkoset 

Oksitaanin aakkosto on: a, b, c, d, e, f, g, h, i, j, 1, m, n, o, p, q, r, s, t, u, v, x ja z. Kirjaimet k, w ja y puuttuvat. 


Sananpaino 

■ Vokaaliin, s:ään tai n:ään (vain verbien taivutuksessa) päättyvissä sanoissa toiseksi viimeisellä tavulla. 

■ Konsonanttiin (pois lukien s) tai diftongiin päättyvissä sanoissa viimeisellä tavulla. 

■ Poikkeava paino merkitään painotetulle tavulle aksenttimerkillä. 

Esimerkkejä: La mecanica, destriar, cuelher, cantan, penos, gaton. 

Oksitaanin murteet 


Omankielisinä niminä oksitaanin päämurteet ovat: 

■ Auvernhat 

■ Gascon, gaskoni 

■ Lengadocian 

■ Lemosin 

■ Provengau, provensaali 

■ Vivaro-aupenc 

Oksitaanin ja katalaanin suhde toisiinsa 


Katalaanin ja oksitaanin on usein katsottu olevan keskenään erittäin läheisiä kieliä ja niiden keskinäistä suhdetta voidaan pitääkin läheisempänä 
kuin katalaanin ja espanjan. Joskus myös gasconin murteen voidaan katsoa olevan kauempana muista oksitaanin murteista kuin katalaanista. Joskus 
katalaania ja oksitaania on virheellisesti pidetty yhtenä kielenä, koska Aragonian kuningaskunnan aikana 1000-1400-luvuilla oksitaanilla oli vahva 
asema ulkopolitiikan ja kulttuurin kielenä. Lisäksi oksitaanin kirjakieli luotiin ennen katalaanin normistoa, mistä johtuen katalaania äidinkielenään 
puhuvat kirjailijat ja runoilijat kirjoittivat usein oksitaaniksi. Katalaanin (tai valenciaanin) käytön ilmaisuvoimaisen puolesta runoudessa toimi 
muun muassa Beniarjössa asunut ja gandialaisenakin tunnettu runoilija Ausiäs March 1400-luvun alussa. 

Oksitaani ja katalaani eroavat nykyään muun muassa ortografioidensa osalta. Oksitaania kirjoitetaan tavalla, joka on lähempänä keskiaikaista 
kirjoitusasua, kun taas katalaanit ovat valinneet lähemmin omaa lausumistaan vastaavan ortografian (esimerkiksi loppu-n:n puuttuminen sanassa 
catalä 'katalaani’). Valtaosa oksitaanin puhujista elää Ranskassa, kun taas katalaanin puhujista selvä enemmistö Espanjassa. Myös kielten sanastot 
ovat vuosien aikana eriytyneet ja molempien kielten sisäiset alueelliset variaatiot ovat eriyttäneet kieliä toisistaan. 

Esimerkkejä 


Provensaalin murretta: "O divin arc de seda! immensa, eterna e sublima clemenga! Vese una terra növa, un soleu que fai gaug.” Vapaa käännös: "Oi 
jumalainen sateenkaari! valtava, ikuinen ja jalo laupeus! Näen uuden maan, auringon joka riemastuttaa.” - Frederic Mistralin teoksesta Mireio 
(paremmin tunnettu nimellä Mireille) (lengadocian murretta: "O divin arc de seda! immensa, eterna e sublima clemenga! Vesi una terra növa, un 
solelh que fai gaug.”) 

Gasconin murretta: "On es? On es adara? On es? E sabs desempuish quant de temps non m'as pas heit novelas?” Vapaa käännös: "Missä olet? 
Missä olet nyt? Missä olet? Tiedätkö kuinka kauan siitä on kun viimeksi kerroit minulle, mitä sinulle kuuluu?” - Marilis Orionaan kappaleesta 
"Gabriel” (lengadocian murretta: "Ont es? Ont es ara? Ont es? Sabes dempuei quant de temps m'as pas donat de novelas?”) 

Muuta 


Oksitanialla on oma j alkapal lo joukkue , joka ottaa osaa kansainvälisen jalkapalloliiton FIFAn ulkopuolisille joukkueille tarkoitettuihin NF-Boardin 
kilpailuihin. 

Lähteet 

1. aporloc.free.fr (http://aporloc.free.fr/) Associacion de Prefiguracion de 1'Entitat de Regulacion de la Lenga Occitana. Viitattu 

3.3.2012. 

Aiheesta muualla 









■ Oksitaaninkielinen VVikipedia 

■ Oksitaanin kurssi ranskaksi tai englanniksi (http://occitanet.free.fr) 

■ Oksitaanin verbien taivutusta (http://www.verbix.com/languages/occitan.shtml) 

■ Radio Lenga d'Oc (http://www.radiolengadoc.com) 

■ Radio Occitania (http://www.radio-occitania.com) 

■ Lo siti dels Trobadors (http://reocities.com/athens/7156/index.html) Trubaduurien sivusta 

■ Pagina Occitana del Babel site (http://perso.wanadoo.fr/babel-site/) Englanninkielinen sivusta oksitaanista ja muun muassa 
katalaanista 

Romaaniset kielet 

aragonia | aromania | arpitaani | asturia | dalmaatti | emilia | espanja | friuli | galicia | istriot | istro-romania | italia | katalaani (valencia) | korsika| ladini | 
ladino | liguuri (monegassi) | lombardi | mirandeesi | napoli | oksitaani (provensaali) | picardi | piemonte | portugali | ranska | retoromaani | romania 
(moldova) | sardi | Sisilia | taranto | valloni | Venetsia 

BNF: cbll9353893 (https://catalogue.bnf.fr/ark:/12148/cbll9353893) (data) (https://data.bnf.fr/ark:/12148/cbll9353893) 
Auktoriteettitunnisteet ■ GND: 4043439-4 (https://d-nb.info/gnd/4043439-4) ■ 

NKC: ge411770 (https://aleph.nkp.cz/F/?func=find-c&local_base=aut&ccl_term=ica=ge411770&CON_LNG=ENG) 


Noudettu kohteesta " https: //fi.wiki pedia.org/w/i ndex.php?title=Oksitaani&old id =1837 7627" 

